Ysgoloriaethau Rhagoriaeth Meistr 2016

Meini Prawf Cymhwysedd

* Rhaid gallu cadarnhau eich bod yn fyfyriwr Cartref neu’r UE at ddibenion talu ffioedd (mae’r wybodaeth hon yn y llythyr sy’n cynnig lle i chi).\*
* Dim ond rhaglenni amser llawn a rhan-amser ôl-raddedig cyflawn a addysgir sy’n arwain at radd feistr sydd wedi’u cynnwys yng Nghynllun Ysgoloriaethau Rhagoriaeth Meistr Prifysgol Caerdydd. Nid yw’n cynnwys:
  + Cam meistr y rhaglen yn unig
  + Rhaglenni dysgu o bell sy’n arwain at radd meistr
  + Cyrsiau Tystysgrifau a Diplomâu Ôl-raddedig.
* I gael eich ystyried ar gyfer ysgoloriaeth, rhaid llenwi pob adran yn y ffurflen gais a chyflwyno datganiad ategol yn unol â’r cyfarwyddiadau. Ni fyddwn yn ystyried ffurflenni anghyflawn.
* Ystyrir ceisiadau hyd at ddau ddyddiad cau: 6 Ebrill 2016 a 27 Gorffennaf 2016.
* Rhaid cyflwyno ceisiadau erbyn 13.00 (GMT) ar y dyddiad cau. Bydd angen i chi gyflwyno cais i astudio rhaglen gymwys erbyn yr un dyddiad hefyd.\*\*
* Ni fyddwn yn ystyried ceisiadau sy’n cyrraedd ar ôl y dyddiad cau cyntaf tan ar ôl yr ail ddyddiad cau. Ni fyddwn yn ystyried ceisiadau sy’n cyrraedd ar ôl yr ail ddyddiad cau
* Bydd nifer yr ysgoloriaethau sy’n weddill ar gyfer yr ail ddyddiad cau yn dibynnu ar ansawdd a nifer y ceisiadau sy’n cyrraedd ar ôl y dyddiad cau cyntaf. Gall rhai colegau, neu bob un ohonynt, gyflwyno pob un o'r ysgoloriaethau sydd ar gael ganddynt ar ôl y dyddiad cau cyntaf.
* Dim ond y rhai sydd wedi derbyn cynnig diamod yn gadarn erbyn 17.00 (GMT) ar 19 Awst fydd yn cael ysgoloriaethau. **Ni** fyddwn yn ystyried ceisiadau amodol wedi hynny.
* Rhaid derbyn ysgoloriaethau ymhen wythnos ar ôl cael hysbysiad o gynnig ffurfiol. Byddwn yn ailddyrannu ysgoloriaethau na chaiff eu derbyn.
* Rhaid i’r ysgoloriaethau gael eu defnyddio wrth ddechrau ym mlwyddyn academaidd 2016/7 yn unig ac ni ellir eu defnyddio ar gyfer dechrau yn 2017/18 na thu hwnt i hynny. Os ydych yn penderfynu oedi cyn cychwyn yn y Brifysgol ar ôl ennill ysgoloriaeth, byddwch yn colli’ch ysgoloriaeth a bydd yn rhaid i chi gyflwyno cais newydd y flwyddyn ganlynol. Ni all y rhai sydd eisoes yn astudio rhaglen ôl-raddedig ei defnyddio ychwaith.
* Mae’r ysgoloriaethau hyn ar gyfer myfyrwyr sy’n ariannu eu hunain yn unig. Os ydych yn cael eich ariannu’n **llawn** (gan gynnwys naill ai ffioedd dysgu neu ffioedd dysgu a chostau byw) gan gorff noddi (megis Llywodraeth eich mamwlad, elusen neu sefydliad preifat), nid ydych yn gymwys.
* Os byddwch yn rhoi’r gorau i astudio, neu os gofynnir i chi wneud hynny, cyn i chi gwblhau’ch gradd, neu os nad ydych yn cwblhau’ch gradd o Brifysgol Caerdydd, bydd yn rhaid i chi ad-dalu rhan o’r arian neu’r holl arian a gawsoch o’r Ysgoloriaeth Rhagoriaeth Meistr ar sail pro rata.
* Gyda rhaglenni amser llawn, dim ond ar gyfer blwyddyn gyntaf eich rhaglen y mae’r ysgoloriaeth ar gael. Os ydych yn astudio rhaglen amser llawn sy’n para dros flwyddyn, ni chewch arian o’r ysgoloriaeth hon neu’r ysgoloriaeth ddilynol ar gyfer y blynyddoedd ychwanegol.
* Os nad ydych yn siŵr a ydych yn gymwys i gyflwyno cais am yr ysgoloriaethau hyn, neu os oes gennych unrhyw ymholiadau, anfonwch e-bost at pgscholarships@caerdydd.ac.uk i gael cyngor.